John Joseph Lynch

**John Joseph Lynch** C.M. (født 6. februar 1816 i Clones i County Fermanagh i Irland i Storbritannia og Irland, død 12. mai 1888) var en katolsk prelat som var erkebiskop av Toronto (1870–1888). Han grunnla *[[Niagara University|Our Lady of Angels Seminary]]* i 1856. Han var medlem av vincentinerne.
## Liv og virke
### Bakgrunn
John Joseph Lynch ble født av James og Ann (født Connolly) Lynch. Faren hans var skolemester ved en landsbyskole. Han og familien flyttet senere til Dublin-forstaden Lucan, hvor han fikk sin tidlige utdannelse. Da *[[vincentinerne|Congregation of the Mission]]* (også kjent som vincentinerne eller lasaristene) åpnet *Castleknock College* i 1835, var Lynch den første studenten som meldte seg. Han begynte på St. Lazare-seminaret i Paris i 1837, og der avla han sine løfter som vincentiner den 21. november 1841.
### Prest
Hans superiorer sendte ham tilbake til Irland for hans presteordinasjon, som ble utført den 10. juni 1843 av erkebiskop Daniel Murray i Maynooth. Han drev med pastoralt arbeid frem til 1846, da hans vincentinerkollega, biskop John Odin, besøkte Irland for å rekruttere prester til Texas, og Lynch tilbød sine tjenester.

### Misjonær i Amerika
Etter en reise på noen uker ankom Lynch New Orleans den 29. juni 1846 og dro deretter for å slutte seg til biskop Odin i Galveston. Da han ankom i juli 1846, utgjorde den katolske befolkningen i Texas rundt 10.000 troende spredt over et enormt landområde, og mange irske immigranter hadde forlatt katolisismen på grunn av mangelen på katolske kirker på den tiden. Med Houston som base begynte han å jobbe som omreisende predikant og dro gjennom byer og prærier på hesteryggen. Han arbeidet med å konvertere ikke-katolikker og forrette sakramentene til katolikker, hvorav mange ikke hadde sett en prest på flere år. Det var et krevende og ofte farlig arbeid; Lynch skulle senere huske at han var *«nær ved å dø tre ganger, ble salvet én gang og ikke hadde noen prest innenfor 160 kilometer».*

Da hans helse begynte å svekkes, ble Lynch sendt i 1848 for å komme seg til *St. Mary's of the Barrens* i Perryville i Missouri, det amerikanske hovedkvarteret til vincentianerne og stedet for et bispedømmeseminar. Han ble utnevnt til rektor for seminaret året etter, og tjenestegjorde til 1856. I løpet av sin tid ved *St. Mary's of the Barrens* ble han bedt av John Timon, en medvincentianer og biskop av Buffalo, om å opprette et nytt seminar i hans bispedømme. I 1855, mens han representerte den amerikanske provins overfor den vincentinske kongregasjons ledelse i Paris, fikk Lynch godkjenning for prosjektet fra generalsuperioren. Han grunnla *[[ Niagara University|Seminary of Our Lady of Angels]]* i Niagara Falls i 1856 og ble dets første president.
### Koadjutorbiskop i Toronto i Canada
Den 26. august 1859 ble Lynch utnevnt til koadjutorbiskop med etterfølgelsesrett etter biskop Armand-François-Marie de Charbonnel av bispedømmet Toronto i Canada. Han fikk også titulærbispesetet *Echinus*. Han ble bispeviet den 20. november 2859 etter fra biskop de Charbonnel, med biskop Timon av Buffalo og biskop John Farrell av Hamilton som medkonsekrerende, i *St. Michael's Cathedral* i Toronto.

### Biskop av Toronto
Biskop de Charbonnel, som slet med å forstå engelsk, hadde lenge søkt en koadjutor til å erstatte ham slik at han kunne returnere til Frankrike. Han trakk seg nesten umiddelbart, og Lynch etterfulgte ham som den tredje biskopen av Toronto den 26. april 1860.

### Erkebiskop av Toronto
Den 18. mars 1870, mens Lynch deltok på Det første Vatikankonsil, ble Toronto elevert til erkebispedømme av pave Pius IX, og Lynch ble dermed forfremmet til erkebiskop.

Mens han kjempet for et rettferdig katolsk separat skolesystem, hadde Lynch varme forhold til protestantiske ledere som Oliver Mowat og Egerton Ryerson, noe noen katolikker og andre biskoper protesterte mot. Han oppmuntret også til at katolikker ble vurdert for patronatutnevnelser og andre politiske verv. Bekymret for det offentlige image til det irske samfunnssegment, oppfordret han dem til å praktisere måtehold for å vise at de var ansvarlige borgere. Han støttet den irske selvstyrebevegelse, men motarbeidet nasjonalisme ved fysisk makt, og forbød Jeremiah O'Donovan Rossa å besøke *St. Michaels katedral* da han besøkte Toronto i 1878.

Lynch styrte en periode med betydelig vekst i bispedømmet. I løpet av sine 28 år som biskop og erkebiskop ble 70 prester ordinert, 40 kirker, 30 presbyterier og 7 klostre ble opprettet. Han innkalte til bispedømmesynoder i 1863 og 1882, samt et provinsråd i 1875. Han feiret sølvjubileet for sin ordinasjon som prest i 1868 og biskop i 1884.

Erkebiskop John Joseph Lynch døde i Toronto den 12. mai 1888, 72 år gammel. Han er gravlagt i hagen ved *St. Michael's Cathedral*.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1829
* Erkebiskop Armand-François-Marie de Charbonnel O.F.M.Cap. (1802-1891) *1850
* Erkebiskop *John Joseph Lynch* (1816-1888) *1859

## Referanser